

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

**SAISTOŠIE NOTEIKUMI Nr. 2025/\_\_\_**

Aizkrauklē

*APSTIRPINĀTI*

*ar Aizkraukles novada domes*

*#SEDES\_NORISES\_DATUMS\_V\_G# sēdes lēmumu Nr. #LEMUMA\_NUMURS#*

*(protokols Nr. #SEDES\_NR#.,.p.)*

**AIZKRAUKLES** **NOVADA PAŠVALDĪBAS**

**SABIEDRĪBAS LĪDZDALĪBAS BUDŽETA**

 **PROJEKTU KONKURSA**

**NOLIKUMS**

*Izdoti saskaņā ar Pašvaldību likuma 61.pantu*

1. **Vispārīgie jautājumi**
2. Saistošie noteikumi (turpmāk – Nolikums) nosaka kārtību, kādā Aizkraukles novada pašvaldība (turpmāk – Pašvaldība) organizē sabiedrības līdzdalības budžeta projektu konkursu (turpmāk – Konkurss) un piešķir finansējumu sabiedrības ierosināto teritorijas attīstības projektu ideju un citu sabiedrībai aktuālu iniciatīvu īstenošanai (turpmāk – Projekti) Pašvaldības administratīvajā teritorijā, kā arī kārtību, kādā notiek Projektu iesniegšana, vērtēšana, balsošana, īstenošana un uzraudzība.
3. Konkursa mērķi:
	1. veicināt Pašvaldības administratīvās teritorijas iedzīvotāju iesaisti Pašvaldības teritorijas attīstības Projektu un citu sabiedrībai aktuālu iniciatīvu īstenošanā, kuru rezultātā tiek uzlabota Pašvaldības autonomo funkciju vai brīvprātīgo iniciatīvu īstenošana;
	2. nodrošināt sabiedrības līdzdalību pilsētas attīstības ilgtspējas procesos;
	3. radīt publiski pieejamus uzlabojumus pilsētvidē un īstenot citas sabiedrībai aktuālas iniciatīvas, veicinot iedzīvotāju sadarbību un līdzdalību Pašvaldības darbā;
	4. veicināt iedzīvotāju iesaisti Pašvaldības administratīvās teritorijas attīstībā un atpazīstamībā, kā arī piešķirto finanšu līdzekļu izlietošanā.
4. Konkursu izsludina, organizē un īstenoPašvaldība.
5. Līdzdalības budžeta plānošanas vienība ir visa Pašvaldības administratīvā teritorija.
6. Konkursa realizācijai pieejamais finansējums tiek noteikts Pašvaldības konkrētā gada budžetā.
7. **Finansējuma piešķiršanas nosacījumi un kritēriji**
8. Viena Projekta idejas realizācijai piešķir līdz **30 000 *euro*** *(trīsdesmit tūkstoši eiro un 00 centi)* (ieskaitot pievienotās vērtības nodokli un citus nodokļu maksājumus).
9. Kopējais līdzdalības budžeta apjoms katru gadu tiek plānots Pašvaldības gadskārtējā budžetā, atbilstoši [Pašvaldību likuma](https://likumi.lv/ta/id/336956-pasvaldibu-likums) [59. panta](https://likumi.lv/ta/id/336956-pasvaldibu-likums#p59) otrajai daļai.
10. Konkursam iesniedz Projektu, kas atbilst šādiem kritērijiem:
	1. Projekta realizēšanas vieta ir sabiedrībai pieejama - Pašvaldības īpašums vai, saņemot rakstisku piekrišanu vai saskaņojumu, privātais īpašums vai citas publiskas personas nekustamais īpašums, ja ieguldījums nepieciešams, lai īstenotu pašvaldības autonomās funkcijas vai brīvprātīgās iniciatīvas;
	2. Projekta rezultātam un īstenošanas vietai ir jābūt sabiedrībai plaši pieejamai un publiskā lietošanā esošai;
	3. Projekta īstenošanas rezultātā tiks uzlabota Pašvaldības teritorijas publiskā infrastruktūra, veicināta izglītības, kultūras pasākumu pieejamība un kvalitatīva dzīves vide, jaunu vides objektu izveide un šiem uzlabojumiem ir sabiedriski nozīmīga vērtība;
	4. iesniegtajai tāmei jāatbilst realizējamām Projektu idejas iespējām, Projektā paredzētajiem ieguldījumiem ir jābūt ekonomiski pamatotiem, un tajā jāiekļauj visas iespējamās izmaksas bez papildu finansējuma piesaistes, un tā rezultāta ikgadējās uzturēšanas izmaksas nepārsniedz 10 % gadā no kopējā attiecīgā Projekta budžeta;
	5. Projekta idejai jābūt īstenojamai un jāparedz pilnīga tās realizācija vienā kārtā;
	6. Projekts nav saistīts ar komercdarbības atbalstu un politiskām aktivitātēm;
	7. Projektā plānotās darbības nav plānots realizēt citos projektos, tā īstenošanai nav paredzēts piešķirt finansējumu no citiem Pašvaldības vai valsts budžeta, Eiropas Savienības fondu vai cita ārējā finanšu avota;
	8. Projekta ideja nav pretrunā ar Pašvaldības attīstības un teritorijas plānošanas dokumentiem.
11. Finansējumu piešķir Projektiem, kas pēc to izvērtēšanas atbilst Nolikumā noteiktajiem atlases kritērijiem, rindas kārtībā, kuri saņēmuši lielāko balsu skaitu un to īstenošanas izmaksas iekļaujas pieejamā finansējuma vai tā atlikuma apjomā.
12. Pašvaldības dome, apstiprinot kārtējā gada Pašvaldības budžetu, pieņem lēmumu, kurā nosaka:
	1. kopējā finansējuma apmēru līdzdalības budžeta Projektu ideju īstenošanai;
	2. finansējuma sadalījuma nosacījumus un maksimālo finansējumu viena Projekta īstenošanai;
	3. citus līdzdalības budžeta ieviešanas nosacījumus.
13. Attiecīgajā gadā apstiprināto Projektu ideju neapgūtais līdzdalības budžeta finansējums tiek pārcelts attiecīgo Projektu īstenošanai nākamajā gadā.
14. **Prasības projekta iesniedzējam**
15. Projekta pieteikumu dalībai Konkursā var iesniegt jebkura fiziska persona, kura uz Projekta iesniegšanas brīdi ir sasniegusi 16 gadu vecumu, normatīvajos aktos noteiktā kārtībā reģistrēta biedrība, nodibinājums, kurā nav Pašvaldības dalības (turpmāk– Iesniedzējs).
16. Viens Projekta iesniedzējs var iesniegt vairākus Projektu pieteikumus.

**IV. Konkursa izsludināšana**

1. Lēmumu par Konkursa izsludināšanu pieņem Pašvaldības dome.
2. Informāciju par Konkursa izsludināšanu publicē Pašvaldības oficiālajā tīmekļvietnē [www.aizkraukle.lv](http://www.aizkraukle.lv) un Pašvaldības informatīvajā izdevumā “Aizkraukles Novada Vēstis”, norādot šādu informāciju:
	1. Projekta pieteikumu iesniegšanas vietu, veidu un formu;
	2. Projekta pieteikumu iesniegšanas termiņu;
	3. Pašvaldības budžetā noteikto summu viena Projekta idejas īstenošanai;
	4. Nolikumu;
	5. Pašvaldības kontaktpersonu papildus informācijas saziņai;
	6. Pašvaldība var publicēt arī citu būtisku informāciju, saistītu ar Konkursa norisi.
3. **Projekta dokumenti, to noformēšanas prasības un iesniegšanas kārtība**
4. Projektu iesniegšanas termiņš ir 40 kalendārās dienas no Konkursa izsludināšanas dienas.
5. Pašvaldība var pagarināt Projektu pieteikumu iesniegšanas termiņu par 10 kalendārajām dienām, ja iesniegto projektu ideju skaits ir nepietiekams un nepieciešamais finansējums ir mazāks par pieejamo kopēju līdzdalības budžeta finansējumu.
6. Projekta pieteikumi, kas iesniegti pēc paziņojumā par Konkursu paredzētā termiņa, Konkursā netiek vērtēti.
7. Projekta pieteikumu veido šādi dokumenti:
	1. aizpildīts un parakstīts Projekta pieteikums *(1.pielikums)* ar detalizētu informāciju un Projektu izmaksu tāmi. Ja projekts saistīts ar būvniecību, papildus iesniedzama lokālā tāme atbilstoši Ministru kabineta 2017.gada 3.maija noteikumu Nr. 239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība”” 5.pielikumam.
	2. dokuments, kas apliecina iesniedzēja pilnvarotās personas tiesības rīkoties iesniedzēja vārdā, ja Projekta pieteikumu iesniedz iesniedzēja pilnvarotā persona;
	3. Projekta skice (norādāmi visu Projekta būtisko elementu izmēri (cm/m) un to izvietojums uz zemesgabala robežu plāna un izdrukas augstas detalizācijas topogrāfiskās informācijas sistēmas www.topografija.lv, www.kadastrs.lv vai [www.geolatvija.lv](http://www.geolatvija.lv));
	4. vismaz viena vizualizācija, kurā uzskatāmi attēlots Projekta īstenošanas rezultāts un vieta;
	5. citas publiskas personas vai privātpersonas saskaņojums, ja Projekts paredz ieguldījumus citas publiskas personas vai privātpersonas īpašumā, kā arī citi nepieciešamie rakstveida saskaņojumi, atļaujas vai cita rakstura dokumentācija, kas ir saistīta un būtiska ar pieteiktā Projekta realizāciju.
8. Projekta pieteikumus iesniedz elektroniski Viedās administrācijas un reģionālās ministrijas izstrādātajā līdzdalības budžeta informācijas sistēmā (turpmāk - LBIS) valsts vienotajā ģeotelpiskās informācijas portāla https://geolatvija.lv sadaļā “Līdzdalības budžets”, <https://geolatvija.lv/main?participation-budget=open>.
9. Projekta pieteikumu sagatavo datorrakstā, latviešu valodā, ievērojot normatīvo aktu prasības dokumentu izstrādāšanai un noformēšanai.
10. Iesniedzēja iesniegts Projekta pieteikums ir apliecinājums tam, ka viņš ir iepazinies ar Nolikumu, ievēros to un uzņemas atbildību par tajā minēto prasību izpildi, kā arī iesniedzējam ir saprotami Nolikumā ietvertie nosacījumi un pamatojums Iesniedzēja Projekta neatbalstīšanas gadījumā.
11. Visas izmaksas, kas saistītas ar Projekta pieteikuma sagatavošanu un iesniegšanu, sedz Iesniedzējs.
12. Iesniedzējs ir tiesīgs pirms Projekta pieteikuma iesniegšanas termiņa beigām veikt labojumus, papildināt vai atsaukt iesniegto Projekta pieteikumu.
13. Informācija par visiem iesniegtajiem Projektiem būs pieejama <https://geolatvija.lv/> sadaļā “Līdzdalības budžets”.
14. Jautājumu gadījumā par sabiedrības līdzdalības budžeta Projektu konkursu pieteikumu sagatavošanu un iesniegšanu konsultācijas sniedz Pašvaldības Centrālās pārvaldes Attīstības nodaļas noteikta persona, kuras kontaktinformācija norādīta Pašvaldības oficiālajā tīmekļa vietnē [www.aizkraukle.lv](http://www.aizkraukle.lv).
15. Pašvaldības Centrālās pārvaldes Attīstības nodaļa pārrauga un koordinē Projektu iesniegšanas un īstenošanas procesu tai pieejamā Teritorijas attīstības plānošanas informācijas sistēmas (TAPIS) izstrādātajā LBIS administratora vidē.
16. **Projektu ideju pieteikumu izvērtēšana,** **balsošanas kārtība, lēmuma pieņemšana**
17. Konkursam iesniegtos Projektu pieteikumus vērtē Līdzdalības budžeta Projektu vērtēšanas komisija (turpmāk – Komisija), kas tiek apstiprināta ar Pašvaldības domes lēmumu.
18. Komisijas darbu regulē Pašvaldības domes izdots Komisijas nolikums.
19. Komisija izvērtē Konkursam iesniegto Projektu pieteikumu atbilstību Nolikumā noteiktajiem atbilstības kritērijiem, veic Projekta idejas īstenošanas iespējamības pārbaudi.
20. Pēc Projektu iesniegšanas termiņa beigām, Komisija izvērtē iesniegtos Projektu pieteikumus un 30 kalendāro dienu laikā pieņem lēmumu par Projektu virzību iedzīvotāju balsojumam, ja nav nepieciešama papildus informācija.
21. Projektus, kuri atbilst Nolikumā noteiktajiem atbilstības kritērijiem un kuru īstenošana ir atzīta par iespējamu, Komisija nodod balsošanai iedzīvotājiem.
22. Balsojumu par Projektu sabiedrība var veikt:
	1. klātienē Aizkraukles novada valsts un pašvaldību vienoto klientu apkalpošanas centros un bibliotēkās tiem iedzīvotājiem, kuriem nebūs iespējas autorizēties <https://geolatvija.lv/> caur vienotās pieteikšanās moduli (Latvija.lv, ar e-parakstu, ar internetbanku u.tml.) uz parakstītas vienotas pilnvaras parauga pamata, uzrādot Pašvaldības darbiniekam personu apliecinošu dokumentu.
	2. elektroniski (LBIS) valsts vienotajā ģeotelpiskās informācijas portālā: <https://geolatvija.lv/>.
23. Balsojumā var piedalīties Pašvaldības administratīvajā teritorijā deklarētas fiziskās personas, kuras sasniegušas vismaz 16 gadu vecumu.
24. Pašvaldībai ir tiesības pārbaudīt, vai persona balsojuma brīdī ir sasniegusi vismaz 16 gadu vecumu un deklarējusi savu dzīvesvietu Pašvaldībā, tādējādi pārliecinoties, ka balsojums ir derīgs.
25. Katrs iedzīvotājs var nobalsot par neierobežotu Projektu skaitu, taču par katru no Projektiem tikai vienu reizi.
26. Nederīgi balsojumi tiek anulēti.
27. Balsošanas termiņš ir 21 kalendārā diena kopš balsojuma uzsākšanas publicēšanas Pašvaldības tīmekļvietnē [www.aizkraukle.lv](http://www.aizkraukle.lv).
28. Ja tiek konstatēts, ka balsošanas laikam tuvojoties beigām vairākiem Projektiem ir vienāds balsu skaits, Pašvaldība var pagarināt balsošanas termiņu par 10 kalendārajām dienām. Ja tomēr pēc šī termiņa Konkurss ir noslēdzies ar vienādu balsu skaitu vairākiem Projektiem, kuru realizācija, ievērojot Nolikuma 6.punktā paredzētā finansējuma apmēru vienlaikus nav iespējama, tad finansējums tiek piešķirts tam Projektam kurš iesniegts pirmais pēc datuma un laika ātrāk nekā pārējie Projekti.
29. Komisija pieņem lēmumu par finansējuma piešķiršanu 14 kalendāro dienu laikā, pamatojoties uz balsošanas rezultātiem.
30. Komisijas pieņemto lēmumu par finansējuma piešķiršanu apstiprina ar Pašvaldības Domes lēmumu.
31. Projekti, kuri sabiedrības balsojumā nav saņēmuši pietiekamu balsu skaitu vai neiekļaujas Projektu konkursam piešķirtā finansējuma ietvaros, tiek atstāti bez virzības.
32. Iesniedzējam tiks nodrošināta iespēja saņemt paziņojumus elektroniskā veidā par statusa izmaiņām saistībā ar viņa iesniegto Projektu (par Projekta virzības gaitu), kā arī sekot līdzi Projekta https://geolatvija.lv/ sadaļā “Līdzdalības budžets”.
33. Informācija par Projektiem, kuri sabiedrības balsojumā būs ieguvuši visvairāk balsis un tiks īstenoti, tiks publicēta Pašvaldības tīmekļa vietnē [www.aizkraukle.lv](http://www.aizkraukle.lv), norādot Projekta ideju un īstenošanas vietu, kā arī citu informāciju Pašvaldības ieskatā.
34. Komisijas sēdes protokoli tiek publicēti Pašvaldības oficiālajā tīmekļvietnē atbilstoši Pašvaldības likumā noteiktajam, ievērojot personas datu aizsardzības prasības.
35. **Projekta īstenošanas nosacījumi**
36. Komisija 10 darba dienu laikā no Pašvaldības Domes sēdes lēmuma par finansējuma piešķiršanas apstiprināšanu spēkā stāšanās informē Projektu iesniedzējus, kuru Projekti tiks realizēti.
37. Konkursa kārtībā apstiprināto Projektu īsteno Pašvaldības atbildīgā institūcija sadarbībā ar Projekta iesniedzēju normatīvajos aktos noteiktajā kārtībā un procedūrās, ja nepieciešams, izsludinot publisko iepirkumu.
38. Ja iepirkuma procedūras rezultātā rodas sadārdzinājums, kura rezultātā tiek pārsniegta Projekta tāme, tad Pašvaldība sadarbībā ar Iesniedzēju samazina Projekta aktivitātes ar nosacījumu, ka tādējādi joprojām tiek sasniegts projekta mērķis. Ja tādējādi mērķi nav iespējams sasniegt, Pašvaldība projektu nerealizē.
39. Projekta ieviešanu jāuzsāk triju mēnešu laikā pēc Konkursa rezultātu paziņošanas un īsteno divu gadu laikā.
40. Līdzdalības budžeta izlietojumu uzrauga Pašvaldības Centrālā pārvalde.
41. Pēc Projekta īstenošanas 50.punktā noteiktā Pašvaldības atbildīgā institūcija informē Pašvaldības domi:
	1. par Projekta realizācijai piešķirtā finansējuma izlietojumu;
	2. par Projekta īstenošanas gaitu un rezultātiem.
42. Projekta idejas īstenošanas rezultātā radītais infrastruktūras objekts vai būve ir Pašvaldības īpašums.

**VIII. Noslēguma jautājums**

1. Saistošie noteikumi publicējami, un tie stājas spēkā nākamā dienā pēc to publikācijas laikrakstā "Latvijas Vēstnesis".
2. Ar saistošo noteikumu spēkā stāšanās brīdi tiek atzīti par spēku zaudējušiem Aizkraukles novada domes 2024.gada 19.decembra saistošie noteikumi Nr. 2024/20 "Aizkraukles novada pašvaldības sabiedrības līdzdalības budžeta projektu konkursa nolikums”.

Domes priekšsēdētājs L.Līdums

*1.pielikums*

**PROJEKTA PIETEIKUMA VEIDLAPA**

**Projekta nosaukums:**

|  |
| --- |
|  |

**1. Informācija par projekta iesniedzēju:**

|  |
| --- |
| **Fiziska persona** (*aizpilda, ja ideju iesniedz fiziska persona*) |
| Vārds, uzvārds |   |
| Kontaktinformācija saziņai (*tālruņa numurs, e-pasta adrese*) |   |
|   |   |

|  |
| --- |
| **Juridiska persona (biedrība vai nodibinājums, kurā nav pašvaldības dalības)** (*aizpilda, ja ideju iesniedz juridiska persona*) |
| Nosaukums |   |
| Vienotais reģistrācijas numurs |   |
| Kontaktinformācija saziņai (*tālruņa numurs, e-pasta adrese, e-adrese*) |   |
| Pārstāvja vārds, uzvārds |   |
| Pārstāvības pamats (*statūti, pilnvara, cits*) |   |

**2. Informācija par projektu**

|  |
| --- |
| **2.1. Īstenošanas vieta**(ja projekta ietvaros plānoti ieguldījumi infrastruktūrā vai projektā plānoto darbību norisei nepieciešams konkrēts īpašums) |
| **Adrese** |  |
| **Kadastra numurs** |  |
| **Cita informācija, kas iespējami precizē projekta idejas īstenošanas vietu** |  |
|  |  |

|  |
| --- |
| **2.2. Projekta idejas apraksts**(īss un strukturēts projekta būtības kopsavilkums, kas jebkuram interesentam sniedz ieskatu par to, kas projektā plānots, t.sk. norādot projektā plānotās darbības, galveno mērķa grupu un tās vajadzības, kādu pievienoto vērtību projekta īstenošana sniegs, pamatojot projektā plānoto darbību nepieciešamību, un uz projekta ideju attiecināmo mērķi |
|  |
|  |

|  |
| --- |
| **2.3. Projekta realizēšanai iespējami nepieciešamais finansējums** (norādāms projekta darbu apjoms, iespējamās darbu un materiālu izmaksas, pamatotas ar aprēķiniem vai izmaksu tāmi un turpmākās uzturēšanas izmaksas): |
| ***Darbu veids******vai konstruktīvā elementa nosaukums, apraksts*** | ***Cena par vienību, EUR*** | ***Vienību skaits*** | ***Kopējā cena, EUR (ar PVN)*** | ***Piezīmes*** |
| *Projektēšana un autoruzraudzība[[1]](#footnote-1)* |  |  |  |
| *Būvuzraudzība[[2]](#footnote-2)* |  |  |  |
| *Būvniecība[[3]](#footnote-3)* |  |  |  |
|  |  |  |  |
|  |  |  |  |
| *PAVISAM KOPĀ* |  |  |  |

|  |
| --- |
| **2.4. Projekta iesniedzēja apliecinājums, ka projektā plānotās darbības nav plānots realizēt citos projektos, tā īstenošanai nav paredzēts piešķirt finansējumu no citiem pašvaldības vai valsts budžeta, Eiropas Savienības fondu vai citiem ārvalstu finanšu līdzekļiem** |
|  |

|  |
| --- |
| **2.5. Projekta idejas pielikumi** |
| □ Projekta skice (tajā norādāmi visu projekta idejas būtisko elementu izmēri (cm/m) un to izvietojums uz zemesgabala robežu plāna vai izdrukas no tīmekļvietnes www.topografija.lv, www.kadastrs.lv vai www.geolatvija.lv)□ vismaz viena vizualizācija, kurā uzskatāmi attēlots projekta idejas īstenošanas rezultāts;□ dokuments, kas apliecina projekta idejas iesniedzēja pilnvarotās personas tiesības rīkoties projekta idejas iesniedzēja vārdā (ja attiecināms);□ Citas publiskas personas vai privātpersonas saskaņojums, ja projekts paredz ieguldījumus citas publiskas personas vai privātpersonas īpašumā (ja attiecināms) □ cits (norādīt)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Apliecinu, ka:

□ projekta realizēšanas vieta ir sabiedrībai pieejama – Pašvaldības īpašums vai, saņemot rakstisku piekrišanu vai saskaņojumu, privātais īpašums vai citas publiskas personas nekustamais īpašums, ja ieguldījums nepieciešams, lai īstenotu pašvaldības autonomās funkcijas vai brīvprātīgās iniciatīvas;

□ projekta rezultāts būs neierobežoti pieejams visai sabiedrībai, arī ja tiks radīts intelektuāls īpašums, pēc projekta pabeigšanas to neaprobežos autortiesības vai blakustiesības;

□ projektu iespējams īstenot 2 (divu) gadu laikā;

□ projekta izmaksas nepārsniedz Nolikuma 6.punktā noteikto finansējuma apmēru.

Datums\*: \_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(Nosaukums, pārstāvja vārds, uzvārds)* | \_\_\_\_\_\_\_\_\_\_\_\_\_\_\_\_\_\_\_\_\_*(paraksts\*)* |

\* Dokumenta rekvizītus “datums” un “paraksts” neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām.

1. ***Ne vairāk kā****10 % no projekta īstenošanas izmaksām* [↑](#footnote-ref-1)
2. ***Ne vairāk kā****3 % no projekta īstenošanas izmaksām* [↑](#footnote-ref-2)
3. *Ja projekts saistīts ar būvniecību, papildus iesniedzama lokālā tāme atbilstoši Ministru kabineta 2017.gada 3.maija noteikumu Nr.239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība”” 5.pielikumam.* [↑](#footnote-ref-3)